title: 2017 m. birželio 23 d. Komisijos sprendimas (ES) 2017/1218 dėl ES ekologinio ženklo suteikimo skalbinių plovikliams kriterijų nustatymo (pranešta dokumentu Nr. C(2017) 4243) (Tekstas svarbus EEE. )

text:
12.7.2017

                  LT

                  Europos Sąjungos oficialusis leidinys

                  L 180/63

            KOMISIJOS SPRENDIMAS (ES) 2017/1218
      2017 m. birželio 23 d.
      dėl ES ekologinio ženklo suteikimo skalbinių plovikliams kriterijų nustatymo

            (pranešta dokumentu Nr. C(2017) 4243)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;

                  (2)

                  Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;

                  (3)

                  Komisijos sprendimu 2011/264/ES (2) nustatyti skalbinių plovikliams taikomi ekologiniai kriterijai ir susiję vertinimo bei patikros reikalavimai, kurie galioja iki 2016 m. gruodžio 31 d.;

                  (4)

                  siekiant atsižvelgti į naujausius rinkos pokyčius ir laikotarpio naujoves, manoma esant tikslinga minėtai produktų grupei nustatyti persvarstytų ekologinių kriterijų rinkinį;

                  (5)

                  atsižvelgiant į minėtos produktų grupės inovacijų ciklą, persvarstyti kriterijai ir susiję vertinimo bei patikros reikalavimai turėtų galioti šešerius metus nuo pranešimo apie šį sprendimą dienos. Kriterijais siekiama populiarinti produktus, kurie daro mažesnį poveikį vandens ekosistemoms, kuriuose ribojamas pavojingųjų medžiagų kiekis, kurie veiksmingi esant žemai temperatūrai ir kuriuos gaminant kuo labiau mažinamas atliekų susidarymas, mažinant pakuočių kiekį;

                  (6)

                  siekiant teisinio tikrumo, Sprendimas 2011/264/ES turėtų būti panaikintas;

                  (7)

                  gamintojams, kurių produktams remiantis Sprendime 2011/264/ES nurodytais kriterijais suteiktas skalbinių plovikliams skirtas ES ekologinis ženklas, reikėtų nustatyti pereinamąjį laikotarpį ir taip jiems suteikti pakankamai laiko pritaikyti savo produktus, kad šie atitiktų persvarstytus kriterijus ir reikalavimus;

                  (8)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Produktų grupė „skalbinių plovikliai“ apima visus skalbinių ploviklius arba pirminio valymo dėmių valiklius, kurie patenka į Europos Parlamento ir Tarybos reglamento (EB) Nr. 648/2004 (3) taikymo sritį, yra veiksmingi 30 °C arba žemesnėje temperatūroje ir parduodami rinkoje bei sukurti naudoti tekstilės produktams skalbti daugiausia buitinėmis mašinomis, bet gali būti naudojami ir viešojo naudojimo savitarnos ar įprastinėse skalbyklose.
      Pirminio valymo dėmių valikliams priskiriami dėmių valikliai, naudojami tiesiogiai audinių dėmėms šalinti (prieš skalbiant skalbyklėje), tačiau nepriskiriami dėmių valikliai, kurie dozuojami skalbyklėje, ir dėmių valikliai, kurie naudojami ne pirminiam valymui.
      Šiai produktų grupei nepriklauso audinių minkštikliai, nešikliais, pvz., audinio skiautėmis ar kitomis medžiagomis, dozuojami produktai ir plovimo reikmenys, po kurių panaudojimo neskalbiama, pvz., kilimų ir baldų apmušalų dėmių valikliai.
      2 straipsnis
      1.   Šiame sprendime vartojamų terminų apibrėžtys:

            1)

            sudedamosios medžiagos –
          galutinio produkto sudėtyje esančios medžiagos, kurių pridėta specialiai, šalutiniai produktai ir priemaišos iš žaliavų (įskaitant vandenyje tirpią plėvelę, jei tokia naudojama);

            2)

            stiprių teršalų plovikliai –
          plovikliai, naudojami įprastam baltų audinių skalbimui bet kokioje temperatūroje;

            3)

            spalvotų audinių plovikliai –
          plovikliai, naudojami įprastam spalvotų audinių skalbimui bet kokioje temperatūroje;

            4)

            silpnų teršalų plovikliai –
          plovikliai, skirti švelniems audiniams;

            5)
            pirminė pakuotė:

                  a)

                  vienkartinių suvyniotų dozių, kurių danga prieš naudojimą nuimama, atveju – atskiros dozės danga ir pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

                  b)

                  visų kitų produktų atveju – pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

            6)
            mikroplastikas – mažesnės nei 5 mm netirpaus makromolekulinio plastiko dalelės, gaunamos vienu iš šių būdų:

                  a)

                  monomerų ir kitų pradinių medžiagų polimerizacijos būdu, pavyzdžiui, poliadicijos, polikondesacijos ar panašiu būdu;

                  b)

                  cheminiu būdu keičiant natūralias arba sintetines makromolekules;

                  c)

                  mikrobinės fermentacijos būdu;

            7)

            nanomedžiaga –
          gamtinė, šalutinė arba dirbtinė medžiaga, kurioje yra nesusietųjų dalelių, dalelių agregatų arba aglomeratų ir kurios dalelių dydžio skirstinyje yra 50 % arba daugiau dalelių, kurių vienas arba keli išorės matmenys yra 1–100 nm (4).
      2.   Šio straipsnio 1 dalyje (2 ir 3 punktuose) ploviklis laikomas stiprių teršalų arba spalvotų audinių plovikliu, išskyrus atvejus, kai ant ploviklio pakuotės aiškiai nurodyta, kad produktas skirtas naudoti švelniems audiniams (pvz., silpnų teršalų ploviklis).
      3 straipsnis
      Kad skalbinių plovikliui ar pirminio valymo dėmių valikliui pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas prie šio sprendimo 1 straipsnyje apibrėžtos produktų grupės „skalbinių plovikliai“ ir atitikti priede nustatytus kriterijus ir su jais susijusius vertinimo bei patikros reikalavimus.
      4 straipsnis
      Produktų grupei „skalbinių plovikliai“ taikomi kriterijai ir su jais susiję vertinimo bei patikros reikalavimai galioja šešerius metų nuo paskelbimo apie šį sprendimą dienos.
      5 straipsnis
      Administravimo tikslais produktų grupei „skalbinių plovikliai“ suteikiamas kodas 006.
      6 straipsnis
      Sprendimas 2011/264/ES panaikinamas.
      7 straipsnis
      1.   Nukrypstant nuo 6 straipsnio nuostatų, paraiškos dėl ES ekologinio ženklo suteikimo produktams, priskiriamiems produktų grupei „skalbinių plovikliai“, pateiktos iki pranešimo apie šį sprendimą dienos, vertinamos pagal Sprendime 2011/264/ES nustatytus reikalavimus.
      2.   Per du mėnesius nuo paskelbimo apie šį sprendimą dienos pateiktos paraiškos suteikti ES ekologinį ženklą gaminiams, priskiriamiems prie gaminių grupės „skalbinių plovikliai“, gali būti parengtos pagal Sprendime 2011/264/ES arba šiame sprendime nustatytus kriterijus. Tos paraiškos vertinamos pagal kriterijus, kuriais remiantis jos parengtos.
      3.   Pagal Sprendime 2011/264/ES nustatytus kriterijus suteiktos ES ekologinio ženklo licencijos gali būti naudojamos 12 mėnesių nuo pranešimo apie šį sprendimą dienos.
      8 straipsnis
      Šis sprendimas skirtas valstybėms narėms.

         Priimta Briuselyje 2017 m. birželio 23 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2011 m. balandžio 28 d. Komisijos sprendimas 2011/264/ES dėl ekologinių kriterijų, kuriais remiantis skalbinių plovikliams suteikiamas ES ekologinis ženklas, nustatymo (OL L 111, 2011 4 30, p. 34).

         (3)  2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių (OL L 104, 2004 4 8, p. 1).

         (4)  2011 m. spalio 18 d. Komisijos rekomendacija 2011/696/ES dėl nanomedžiagos apibrėžties (OL L 275, 2011 10 20, p. 38).

         PRIEDAS

            BENDROSIOS NUOSTATOS

            ES EKOLOGINIO ŽENKLO SUTEIKIMO KRITERIJAI

            ES ekologinio ženklo suteikimo skalbinių plovikliams kriterijai

         KRITERIJAI

                     1.

                     Dozavimo reikalavimai

                     2.

                     Toksiškumas vandens organizmams

                     3.

                     Biologinis skaidumas

                     4.

                     Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

                     5.

                     Draudžiamos ir ribojamos cheminės medžiagos

                     6.

                     Pakuotė

                     7.

                     Tinkamumas naudoti

                     8.

                     Informacija naudotojams

                     9.

                     ES ekologinio ženklo etiketėje pateikiama informacija

               VERTINIMAS IR PATIKRA
         a)   Reikalavimai

         Kiekvieno kriterijaus apraše nurodyti konkretūs vertinimo ir patikros reikalavimai.
         Jeigu reikalaujama, kad pareiškėjas kompetentingoms įstaigoms pateiktų deklaracijas, dokumentus, tyrimų rezultatus, bandymų ataskaitas ar kitus atitikties kriterijams įrodymus, juos gali pateikti pareiškėjas ir (arba) jo tiekėjas (-ai).
         Kompetentingos įstaigos pirmiausia pripažįsta patvirtinimus, kuriuos išdavė įstaigos, akredituotos pagal atitinkamą darnųjį bandymų ir kalibravimo laboratorijų standartą, ir patikras, kurias atliko įstaigos, akredituotos pagal atitinkamą darnųjį gaminių, procesų ir paslaugų sertifikavimo standartą. Akreditavimas atliekamas laikantis Europos Parlamento ir Tarybos reglamento (EB) Nr. 765/2008 (1).
         Prireikus galima taikyti kitus bandymų metodus nei nurodytieji kiekvienam kriterijui, jei paraišką vertinanti kompetentinga įstaiga patvirtina jų lygiavertiškumą.
         Prireikus kompetentingos įstaigos gali reikalauti patvirtinamųjų dokumentų, atlikti nepriklausomas patikras ar apsilankyti vietoje.
         Būtina sąlyga – produktas turi atitikti visus taikytinus šalies (-ių), kurioje (-se) gaminį ketinama pateikti rinkai, teisinius reikalavimus. Pareiškėjas turi pateikti deklaraciją, kad produktas šį reikalavimą atitinka.
         Į ploviklių ingredientų duomenų bazės sąrašą (PIDB sąrašą), kuris pateikiamas ES ekologinio ženklo interneto svetainėje, įtrauktos dažniausiai į ploviklių ir kosmetikos sudėtį įeinančios medžiagos. Juo turi būti naudojamasi imant duomenis ribiniam skiedimo tūriui (RST) skaičiuoti ir sudedamųjų medžiagų biologiniam skaidumui vertinti. Jei cheminės medžiagos PIDB sąraše nėra, pateikiami nurodymai, kaip apskaičiuoti ar ekstrapoliuoti atitinkamus duomenis.
         Kompetentingai įstaigai pateikiamas visų sudedamųjų medžiagų sąrašas, nurodant jų prekinius pavadinimus, cheminių medžiagų pavadinimus, CAS Nr., PIDB Nr., kiek jų įdėta, kokia jų funkcija ir pavidalas galutiniame produkte (įskaitant vandenyje tirpią plėvelę, jei tokia naudojama).
         Konservantai, dažikliai ir kvapiosios medžiagos nurodomi neatsižvelgiant į jų koncentraciją. Kitos sudedamosios medžiagos nurodomos, jei jų masinė dalis yra 0,010 % arba didesnė.
         Visos nanomedžiagų pavidalo sudedamosios medžiagos aiškiai nurodomos sąraše, skliausteliuose prie jų įrašant „nano-“.
         Pateikiami kiekvienos sudedamosios medžiagos saugos duomenų lapai (SDS) pagal Europos Parlamento ir Tarybos reglamento (EB) Nr. 1907/2006 (2) reikalavimus. Jei kokia nors medžiaga yra mišinio dalis ir jos atskirų SDS pateikti negalima, pareiškėjas pateikia mišinio SDS.
         b)   Matavimo ribos

         Ekologinius kriterijus turi atitikti visos sudedamosios medžiagos, kaip nurodyta 1 lentelėje.

            1 lentelė

            Skalbinių ploviklių sudedamosioms medžiagoms taikomi ribiniai kiekiai pagal kriterijų (masinė dalis, %)

                     Kriterijaus pavadinimas

                     Paviršinio aktyvumo medžiagos

                     Konservantai

                     Dažikliai

                     Kvapiosios medžiagos

                     Kitos medžiagos (pvz., fermentai)

                     Toksiškumas vandens organizmams

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Biologinis skaidumas

                     Paviršinio aktyvumo medžiagos

                     ≥ 0,010

                     Netaik.

                     Netaik.

                     Netaik.

                     Netaik.

                     Organinės medžiagos

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Alyvpalmių aliejaus gavimas iš tvarių šaltinių

                     ≥ 0,010

                     Netaik.

                     Netaik.

                     Netaik.

                     ≥ 0,010

                     Draudžiamos ar ribojamos cheminės medžiagos

                     Nurodytos draudžiamos ar ribojamos chem. medž.

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Pavojingosios chem. medž.

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Kvapiosios medžiagos

                     Netaik.

                     Netaik.

                     Netaik.

                     Riba nenustatyta (*1)

                     Netaik.

                     Konservantai

                     Netaik.

                     Riba nenustatyta (*1)

                     Netaik.

                     Netaik.

                     Netaik.

                     Dažikliai

                     Netaik.

                     Netaik.

                     Riba nenustatyta (*1)

                     Netaik.

                     Netaik.

                     Fermentai

                     Netaik.

                     Netaik.

                     Netaik.

                     Netaik.

                     Riba nenustatyta (*1)

               STANDARTINĖ DOZĖ
         Atliekant skaičiavimus, kuriais siekiama pagrįsti atitiktį ES ekologinio ženklo kriterijams, ir tikrinant plovimo gebą standartine doze laikoma toliau nurodyta dozė.

                     Stiprių teršalų ploviklis, spalvotų audinių ploviklis

                     Gamintojo rekomenduojama dozė vienam kilogramui vidutiniškai nešvarių sausų skalbinių (nurodoma g/kg skalbinių arba ml/kg skalbinių), apskaičiuojama remiantis doze, rekomenduojama 4,5 kg skalbinių partijai, kai vandens kietumas yra 2,5 mmol CaCO3/l.

                     Silpnų teršalų ploviklis

                     Gamintojo rekomenduojama dozė vienam kilogramui vidutiniškai nešvarių švelnių skalbinių (nurodoma g/kg skalbinių arba ml/kg skalbinių), apskaičiuojama remiantis doze, rekomenduojama 2,5 kg skalbinių partijai, kai vandens kietumas yra 2,5 mmol CaCO3/l.

                     Dėmių valiklis (tik pirminiam apdorojimui)

                     Gamintojo rekomenduojama dozė vienam kilogramui sausų skalbinių (nurodoma g/kg skalbinių arba ml/kg skalbinių), apskaičiuojama laikant, kad 4,5 kg skalbinių partijai produkto panaudota 6 kartus.

            Vertinimas ir patikra. Pareiškėjas pateikia produkto etiketę arba naudojimo instrukcijas, kuriose pateikti dozavimo nurodymai.

            1 kriterijus. Dozavimo reikalavimai

         Standartinė dozė turi neviršyti toliau nurodytų kiekių.

                     Produkto tipas

                     Dozė
                     (g/kg skalbinių)

                     Stiprių teršalų ploviklis, spalvotų audinių ploviklis

                     16,0

                     Silpnų teršalų ploviklis

                     16,0

                     Dėmių valiklis (tik pirminiam apdorojimui)

                     2,7

            Vertinimas ir patikra. Pareiškėjas pateikia produkto etiketę su dozavimo nurodymais ir dokumentus, iš kurių matyti skystų ir gelio pavidalo produktų tankis (g/ml).

            2 kriterijus. Toksiškumas vandens organizmams

         Produkto ribinis skiedimo tūris (RSTlėtinis) turi neviršyti toliau nurodytų standartinės dozės ribų.

                     Produkto tipas

                     RST riba
                     (l/kg skalbinių)

                     Stiprių teršalų ploviklis, spalvotų audinių ploviklis

                     31 500

                     Silpnų teršalų ploviklis

                     20 000

                     Dėmių valiklis (tik pirminiam apdorojimui)

                     3 500

            Vertinimas ir patikra. Pareiškėjas pateikia apskaičiuotą produkto RSTlėtinis. RSTlėtinis vertės skaičiuoklė pateikiama ES ekologinio ženklo interneto svetainėje.
         RSTlėtinis apskaičiuojamas visoms produkto sudedamosioms medžiagoms (i), taikant šią formulę:

         čia

                     dozė(i)

                     –

                     medžiagos (i) svoris (g) standartinėje dozėje;

                     SK(i)

                     –

                     medžiagos (i) skaidumo koeficientas;

                     TKlėtinis(i)

                     –

                     medžiagos (i) lėtinio toksiškumo koeficientas.

               Pateikiamos tokios SK(i) ir TKlėtinis(i) vertės, kokios nurodytos naujausioje PIDB sąrašo A dalies redakcijoje. Jei sudedamoji medžiaga į A dalį neįtraukta, pareiškėjas vertes įvertina pagal to sąrašo B dalyje aprašytą metodą ir prideda susijusius dokumentus.

            3 kriterijus. Biologinis skaidumas

         a)   Paviršinio aktyvumo medžiagų biologinis skaidumas

         Visos paviršinio aktyvumo medžiagos turi būti lengvai skaidomos (aerobinėmis sąlygomis).
         Visos paviršinio aktyvumo medžiagos, klasifikuojamos kaip pavojingos vandens aplinkai pagal Europos Parlamento ir Tarybos reglamentą (EB) Nr. 1272/2008 (3) (priskiriamos ūminio toksiškumo 1 kategorijai (H400) arba lėtinio toksiškumo 3 kategorijai (H412)), turi būti biologiškai skaidžios ir anaerobinėmis sąlygomis.
         b)   Organinių junginių biologinis skaidumas

         Produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) ir (arba) biologiškai neskaidžios anaerobinėmis sąlygomis (anNBO), kiekis standartinėje dozėje turi neviršyti toliau nurodytų ribų.

                        aNBO

                                 Produkto tipas

                                 aNBO
                                 (g/kg skalbinių)
                                 milteliai arba tabletės

                                 aNBO
                                 (g/kg skalbinių)
                                 skystis, kapsulės, gelis

                                 Stiprių teršalų skalbinių ploviklis, spalvotų audinių ploviklis

                                 1,00

                                 0,45

                                 Silpnų teršalų ploviklis

                                 0,55

                                 0,30

                                 Dėmių valiklis (tik pirminiam apdorojimui)

                                 0,10

                                 0,10

                        anNBO

                                 Produkto tipas

                                 anNBO
                                 (g/kg skalbinių)
                                 milteliai arba tabletės

                                 anNBO
                                 (g/kg skalbinių)
                                 skystis, kapsulės, gelis

                                 Stiprių teršalų skalbinių ploviklis, spalvotų audinių ploviklis

                                 1,10

                                 0,55

                                 Silpnų teršalų ploviklis

                                 0,55

                                 0,30

                                 Dėmių valiklis (tik pirminiam apdorojimui)

                                 0,10

                                 0,10

            Vertinimas ir patikra. Pareiškėjas pateikia dokumentus, kuriais įrodomas paviršinio aktyvumo medžiagų skaidumas, taip pat apskaičiuotus produkto aNBO ir anNBO. aNBO ir anNBO verčių skaičiuoklė pateikiama ES ekologinio ženklo interneto svetainėje.
         Ir paviršinio aktyvumo medžiagų skaidumo ir organinių junginių aNBO bei anNBO verčių atveju reikia remtis naujausia PIBD sąrašo redakcija.
         Kaip nurodyta PIBD sąrašo B dalyje, sudedamųjų medžiagų, kurios neįtrauktos į to sąrašo A dalį, atveju pateikiama informacija iš literatūros ar kitų šaltinių arba atitinkamų bandymų rezultatai, iš kurių matyti, kad jos yra biologiškai skaidžios aerobinėmis ir anaerobinėmis sąlygomis.
         Jei pirmiau nurodytų dokumentų apie skaidumą nėra, sudedamajai medžiagai, išskyrus paviršinio aktyvumo medžiagas, anaerobinio skaidumo reikalavimas gali būti netaikomas, jei ji atitinka kurią nors iš šių trijų sąlygų:

                     1)

                     yra lengvai skaidi ir lėtai vyksta adsorbcija (A < 25 %);

                     2)

                     yra lengvai skaidi ir sparčiai vyksta desorbcija (D > 75 %);

                     3)

                     yra lengvai skaidi ir biologiškai nesikaupia (4).

               Adsorbcijos ir desorbcijos bandymai atliekami pagal EBPO rekomendaciją Nr. 106.

            4 kriterijus. Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

         Iš alyvpalmių aliejaus arba alyvpalmių sėklų aliejaus gautuose produktuose naudojamos sudedamosios medžiagos turi būti iš plantacijų, kurios atitinka tvarios gamybos sertifikavimo schemoje, kurios pagrindas – plataus spektro suinteresuotąsias šalis, įskaitant NVO, pramonės atstovus ir Vyriausybes, vienijančios organizacijos ir kurioje vertinamas poveikis aplinkai, įskaitant poveikį dirvožemiui, biologinei įvairovei, organinės anglies sankaupoms ir gamtos išteklių išsaugojimui, nustatytus reikalavimus.

            Vertinimas ir patikra. Pareiškėjas pateikia trečiųjų šalių išduotus sertifikatus ir kilmės patvirtinimo sertifikatus, kuriais įrodoma, kad visų sudedamųjų medžiagų gamybai naudotas alyvpalmių aliejus ir alyvpalmių sėklų aliejus gautas iš tvariai tvarkomų plantacijų.
         Pripažįstami sertifikatai – RSPO (angl. Roundtable on Sustainable Palm Oil – apskritojo stalo diskusijos dėl tvaraus alyvpalmių aliejaus) (taikant tapatybės užtikrinimo, atskyrimo ir masės balanso principus) ar kitos lygiavertės arba griežtesnės tvarios gamybos schemos.
         Alyvpalmių aliejaus ir alyvpalmių sėklų aliejaus cheminių darinių tvarumas gali būti įrodomas naudojantis prekybos sertifikatais sistemomis, pvz., GreenPalm arba lygiaverčiais sertifikatais, pateikiant per vėliausią prekybos metų laikotarpį metinėse pažangos ataskaitose (ACOP) deklaruotus įsigytų ir išpirktų sertifikatų GreenPalm kiekius.

            5 kriterijus. Draudžiamos ir ribojamos cheminės medžiagos

         a)   Nustatytos draudžiamos ir ribojamos medžiagos

         i)   Draudžiamos cheminės medžiagos

         Toliau išvardytų medžiagų produkto sudėtyje būti negali, neatsižvelgiant į jų koncentraciją:

                     —

                     alkilfenoletoksilatų (APEO) ir kitų alkilfenolio darinių;

                     —

                     atranolio;

                     —

                     chloratranolio;

                     —

                     dietilentriaminpentaacto rūgšties (DTPA);

                     —

                     etilendiaminotetraacto rūgšties (EDTA) ir jos druskų;

                     —

                     formaldehido ir jį išskiriančių medžiagų (pvz., 2-brom-2-nitropropan-1,3-diolio, 5-brom-5-nitro-1,3-dioksano, natrio hidroksilmetilglicinato, diazolidinilkarbamido), išskyrus iš polialkoksigrupių reakcijų gautose paviršinio aktyvumo medžiagose esančias formaldehido priemaišas, kurių masinė dalis sudedamojoje medžiagoje nesiekia 0,010 %;

                     —

                     gliutaraldehido;

                     —

                     hidroksiizoheksil-3-cikloheksenkarboksaldehido (HICC);

                     —

                     mikroplastiko;

                     —

                     nanosidabro;

                     —

                     nitromuskusų ir policiklinių muskusų;

                     —

                     fosfatų;

                     —

                     perfluorintų alkilatų;

                     —

                     ketvirtinių amonio druskų, kurios nėra lengvai biologiškai skaidžios;

                     —

                     reaktyviųjų chloro junginių;

                     —

                     rodamino B;

                     —

                     triklozano;

                     —

                     3-jod-2-propinilbutilkarbamato.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad išvardytų cheminių medžiagų (neatsižvelgiant į jų koncentraciją) produkto sudėtyje nėra.
         ii)   Ribojamos cheminės medžiagos

         Toliau išvardytų medžiagų koncentracija produkto sudėtyje negali būti didesnė nei nurodyta toliau:

                     —

                     2-metil-2H-izotiazol-3-ono – 0,0050 % masės;

                     —

                     1,2-benzizotiazol-3(2H)-ono – 0,0050 % masės;

                     —

                     5-chlor-2-metil-4-izotiazolin-3-ono/2-metil-4-izotiazolin-3-ono – 0,0015 % masės.

               Bendrasis fosforo (P) kiekis (apskaičiuojamas kaip elementinio P kiekis) ribojamas taip:

                     —

                     0,04 g/kg skalbinių, jei produktas yra skalbinių ploviklis;

                     —

                     0,005 g/kg skalbinių, jei produktas yra dėmių valiklis.

               Kiekvienos kvapiosios medžiagos, kuriai taikomas Reglamento (EB) Nr. 648/2004 deklaravimo reikalavimas, masinė dalis negali būti ≥ 0,010 %.

            Vertinimas ir patikra. Pareiškėjas pateikia šiuos dokumentus:

                     a)

                     jei naudojami izotiazolinonai – pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad naudotų izotiazolinonų kiekis atitinka nustatytas ribas arba yra mažesnis;

                     b)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad bendrasis elementinio P kiekis atitinka nustatytas ribas arba yra mažesnis. Deklaracija pateikiama kartu su bendrojo P kiekio produkte skaičiavimų duomenimis;

                     c)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad kvapiųjų medžiagų, kurioms taikomas Reglamento (EB) Nr. 648/2004 deklaravimo reikalavimas, kiekiai neviršija nustatytų ribų.

               b)   Pavojingos medžiagos

         i)   Galutinis produktas

         Galutinis produktas negali būti pagal Reglamento (EB) Nr. 1272/2008 I priedą ir 2 lentelėje pateiktą sąrašą klasifikuojamas ir ženklinamas kaip ūmiai toksiškas, specifiškai toksiškas konkrečiam organui, jautrinantis kvėpavimo takus ar odą, kancerogeninis, mutageninis ar toksiškai veikiantis reprodukciją arba pavojingas vandens aplinkai.
         ii)   Sudedamosios medžiagos

         Sudedamųjų medžiagų, kurios atitinka klasifikavimo kaip ūmiai toksiškos, specifiškai toksiškos konkrečiam organui, jautrinančios kvėpavimo takus ar odą, kancerogeninės, mutageninės ar toksiškai veikiančios reprodukciją arba pavojingos vandens aplinkai kriterijus pagal Reglamento (EB) Nr. 1272/2008 I priedą ir pagal 2 lentelėje pateiktą sąrašą, masinė dalis galutiniame produkte negali siekti 0,010 %.
         Jei pagal Reglamento (EB) Nr. 1272/2008 10 straipsnį nustatytos bendrosios arba konkrečios ribos yra griežtesnės, taikomos jos.

            2 lentelė

            Pavojingumo klasės ir jų kategorijos, kurioms taikomi apribojimai

                     Ūminis toksiškumas

                     1 ir 2 kategorijos

                     3 kategorija

                     H300 Mirtina prarijus

                     H301 Toksiška prarijus

                     H310 Mirtina susilietus su oda

                     H311 Toksiška susilietus su oda

                     H330 Mirtina įkvėpus

                     H331 Toksiška įkvėpus

                     H304 Prarijus ir patekus į kvėpavimo takus, gali sukelti mirtį

                     EUH070 Toksiška patekus į akis

                     Specifinis toksiškumas konkrečiam organui

                     1 kategorija

                     2 kategorija

                     H370 Kenkia organams

                     H371 Gali pakenkti organams

                     H372 Kenkia organams, jeigu medžiaga veikia ilgai arba kartotinai

                     H373 Gali pakenkti organams, jeigu medžiaga veikia ilgai arba kartotinai

                     Kvėpavimo takų ir odos jautrinimas

                     1A/1 kategorija

                     1B kategorija

                     H317 Gali sukelti alerginę odos reakciją

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     Kancerogeniškumas, mutageniškumas arba toksiškumas reprodukcijai

                     1A ir 1B kategorijos

                     2 kategorija

                     H340 Gali sukelti genetinius defektus

                     H341 Įtariama, kad gali sukelti genetinius defektus

                     H350 Gali sukelti vėžį

                     H351 Įtariama, kad sukelia vėžį

                     H350i Gali sukelti vėžį įkvėpus

                     H360F Gali pakenkti vaisingumui

                     H361f Įtariama, kad kenkia vaisingumui

                     H360D Gali pakenkti negimusiam vaikui

                     H361d Įtariama, kad kenkia negimusiam vaikui

                     H360FD Gali pakenkti vaisingumui. Gali pakenkti negimusiam vaikui

                     H361fd Įtariama, kad kenkia vaisingumui. Įtariama, kad kenkia negimusiam vaikui

                     H360Fd Gali pakenkti vaisingumui. Įtariama, kad kenkia negimusiam vaikui

                     H362 Gali pakenkti žindomam vaikui

                     H360Df Gali pakenkti negimusiam vaikui. Įtariama, kad kenkia vaisingumui

                     Pavojingumas vandens aplinkai

                     1 ir 2 kategorijos

                     3 ir 4 kategorijos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     H410 Labai toksiška vandens organizmams, sukelia ilgalaikius pakitimus

                     H413 Gali sukelti ilgalaikį kenksmingą poveikį vandens organizmams

                     H411 Toksiška vandens organizmams, sukelia ilgalaikius pakitimus

                     Pavojingumas ozono sluoksniui

                     H420 Pavojinga ozono sluoksniui

               Sudedamosioms medžiagoms, kurioms taikomi Reglamento (EB) Nr. 1907/2006 2 straipsnio 7 dalies a ir b punktai, kuriais nustatomi kriterijai, kuriais remiantis to reglamento IV ir V prieduose išvardytoms cheminėms medžiagoms leidžiama netaikyti registracijos, tolesnio naudotojo ir vertinimo reikalavimų, šis kriterijus netaikomas. Kad nustatytų, ar ši išimtis taikoma, pareiškėjas turi peržiūrėti visas sudedamąsias medžiagas, kurių masinė dalis produkte didesnė kaip 0,010 %.
         Į 3 lentelę įtrauktoms cheminėms medžiagoms ir mišiniams 5 kriterijaus b punkto ii papunktis netaikomas.

            3 lentelė

            Cheminės medžiagos, kurioms taikoma išimtis

                     Cheminė medžiaga

                     Pavojingumo frazė

                     Paviršinio aktyvumo medžiagos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     Subtilizinas

                     H400 Labai toksiška vandens organizmams

                     H411 Toksiška vandens organizmams, sukelia ilgalaikius pakitimus

                     Fermentai (*2)

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     Kaip baliklis naudojama ε-ftalimidoperoksiheksano rūgštis (PAP), kurios koncentracija ne didesnė kaip 0,6 g/kg skalbinių

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     NTA kaip MGDA ir GLDA priemaiša (*3)

                     H351 Įtariama, kad sukelia vėžį

            Vertinimas ir patikra. Pareiškėjas įrodo, kad galutinis produktas ir visos jo sudedamosios medžiagos, kurių masinė dalis galutiniame produkte yra didesnė nei 0,010 %, atitinka šį kriterijų. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad nė viena iš šių medžiagų, būdama tokio pavidalo ir tokios fizikinės būsenos, kokios ji yra produkte, neatitinka nė vienos iš 2 lentelėje išvardytų pavojingumo frazių priskyrimo kriterijų.
         Cheminių medžiagų, kurios išvardytos Reglamento (EB) Nr. 1907/2006 IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, atveju atitikčiai įrodyti pakanka pareiškėjo deklaracijos.
         Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje yra išimties taikymo sąlygas atitinkančių sudedamųjų medžiagų.
         c)   Labai didelį susirūpinimą keliančios cheminės medžiagos (SVHC)

         Galutiniame produkte negali būti jokių sudedamųjų medžiagų, kurios pagal Reglamento (ES) Nr. 1907/2006 59 straipsnio 1 dalyje, kurioje nustatytas labai didelį susirūpinimą keliančių cheminių medžiagų kandidatinis sąrašas, aprašytą procedūrą nustatytos kaip labai didelį susirūpinimą keliančios cheminės medžiagos.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje nėra jokių į minėtą kandidatinį sąrašą įtrauktų cheminių medžiagų.
         Remiamasi naujausiu paraiškos pateikimo dieną galiojančiu labai didelį susirūpinimą keliančių cheminių medžiagų sąrašu.
         d)   Kvapiosios medžiagos

         Visos į produktą kaip kvapiosios medžiagos dedamos sudedamosios medžiagos turi būti pagamintos ir tvarkomos pagal Tarptautinės kvapiųjų medžiagų gamintojų asociacijos (IFRA) (5) veiklos kodeksą. Gamintojas turi laikytis IFRA rekomenduojamų standartų, susijusių su cheminių medžiagų draudimu, naudojimo ribojimu ir nustatytais grynumo kriterijais.

            Vertinimas ir patikra. Tiekėjas arba kvapiosios medžiagos gamintojas pateikia pasirašytą atitikties deklaraciją.
         e)   Konservantai

                     i)

                     Produkte konservantų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.

                     ii)

                     Produkto sudėtyje gali būti konservantų, tačiau tik su sąlyga, kad jie biologiškai nesikaupiantys. Konservantas laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

                     iii)

                     Ant pakuotės ar kokiais nors kitais informavimo būdais draudžiama teigti ar užsiminti, kad produktas turi antimikrobinį arba dezinfekuojamąjį poveikį.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų konservantų SDL ir informaciją apie jų BKV arba log Kow vertes. Pareiškėjas taip pat pateikia pakuotės iliustraciją.
         f)   Dažikliai

         Produkte leidžiama naudoti tik biologiškai nesikaupiančius dažiklius.
         Dažiklis laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė. Jei naudojami dažikliai, kuriuos leista naudoti maisto produktuose, dokumentų apie biologinio kaupimosi potencialą pateikti nebūtina.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų dažiklių SDL ir informaciją apie jų BKV arba log Kow vertes arba dokumentus, kuriais užtikrinama, kad dažiklį leidžiama naudoti maisto produktuose.
         g)   Fermentai

         Galima naudoti tik kapsuliuotus fermentus (kietojo pavidalo) ir skystus arba suspenduotus fermentus.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų fermentų SDL.

            6 kriterijus. Pakavimas

         a)   Pakuotės ir naudmenų masės santykis (WUR)

         Pakuotės ir naudmenų masės santykis (WUR) skaičiuojamas tik pirminei pakuotei ir turi neviršyti toliau nurodytų standartinės dozės verčių.

                     Produkto tipas

                     WUR
                     (g/kg skalbinių)

                     Skalbimo milteliai
                     Tablečių arba kapsulių pavidalo skalbinių plovikliai

                     1,2

                     Skysti arba geliniai skalbinių plovikliai (ne tabletės ir ne kapsulės)

                     1,4

                     Dėmių valiklis (tik pirminiam apdorojimui)

                     1,2

               Šis reikalavimas netaikomas pirminei pakuotei, kurioje daugiau kaip 80 % sudaro perdirbtos medžiagos.

            Vertinimas ir patikra. Pareiškėjas pateikia apskaičiuotą produkto WUR. Jei produktas parduodamas supakuotas į skirtingas (t. y. skirtingos talpos) pakuotes, pateikiami skaičiavimai pagal kiekvieno dydžio pakuotę, kurioje supakuotam produktui prašoma suteikti ES ekologinį ženklą.
         WUR apskaičiuojamas taip:
         WUR = Σ [(Wi + Ui)/(Di * Ri)]
         čia

                     Wi

                     –

                     pirminės pakuotės (i) masė (g);

                     Ui

                     –

                     po vartojimo neperdirbtos pakuotės dalies pirminėje pakuotėje (i) masė (g). Jei pareiškėjas negali dokumentais įrodyti kitaip, Ui = Wi;

                     Di

                     –

                     pirminėje pakuotėje (i) esančių standartinių dozių skaičius;

                     Ri

                     –

                     pakartotinio užpildymo koeficientas. Ri = 1 (pakuotė tam pačiam tikslui pakartotinai nenaudojama) arba Ri = 2 (pareiškėjas gali dokumentais įrodyti, kad pakuotę galima dar kartą panaudoti pagal tą pačią paskirtį).

               Pareiškėjas pateikia pasirašytą atitikties deklaraciją, kuria patvirtina, kokia pakuotės dalis yra perdirbta po vartojimo, kartu pateikdamas susijusius dokumentus. Pakuotė laikoma perdirbta po vartojimo, jei jai pagaminti naudojama žaliava yra surinkta iš pakuotės gamintojų platinimo etapu arba vartojimo etapu.
         b)   Perdirbti pritaikytas dizainas

         Plastikinių pakuočių dizainas turi būti toks, kad būtų lengviau jas veiksmingai perdirbti – vengiama galimų teršalų ir nesuderinamų medžiagų, kurios apsunkina atskyrimą ir perdirbimą arba dėl kurių blogėja perdirbtų medžiagų kokybė. Etiketėse ar užmaunamosiose etiketėse, dangteliuose ir, jeigu naudojama, apsauginėse dangose turi nebūti 4 lentelėje išvardytų cheminių medžiagų ir sudedamųjų dalių nei pavieniui, nei kokių nors jų derinių. Šis reikalavimas netaikomas pumpavimo mechanizmams (įskaitant purškiklių).

            4 lentelė

            Medžiagos ir sudedamosios dalys, kurias draudžiama naudoti pakuočių elementuose

                     Pakuotės elementas

                     Draudžiamos medžiagos ir sudedamosios dalys (*4)

                     Etiketė ar užmaunamoji etiketė

                                 —

                                 PS etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PVC etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PETG etiketė ar užmaunamoji etiketė, naudojamos kartu su PET buteliais

                                 —

                                 Visų kitų plastikų, kurių tankis > 1 g/cm3, užmaunamosios etiketės ar etiketės, naudojamos kartu su PET buteliais

                                 —

                                 Visų kitų plastikų, kurių tankis < 1 g/cm3, užmaunamosios etiketės ar etiketės, naudojamos kartu su PP arba HDPE buteliais

                                 —

                                 Metalizuotos arba prie pakuotės prilydytos etiketės ar užmaunamosios etiketės

                     Dangtelis

                                 —

                                 PS dangtelis, naudojamas kartu su PET, HDPE arba PP buteliais

                                 —

                                 PVC dangtelis, naudojamas kartu su PET, PP arba HDPE buteliais

                                 —

                                 PETG dangteliai arba dangtelio medžiaga, kurių tankis > 1 g/cm3, naudojami kartu su PET buteliais

                                 —

                                 Iš metalo, stiklo, EVA pagaminti dangteliai, kurie sunkiai atsiskiria nuo butelio

                                 —

                                 Iš silikono pagaminti dangteliai. Išimtis taikoma mažesnio nei 1 g/cm3 tankio silikono dangteliams, naudojamiems su PET buteliais, ir didesnio nei 1 g/cm3 tankio silikono dangteliams, naudojamiems su PEHD arba PP buteliais.

                                 —

                                 Metalinė folija ar tarpikliai, kurie praėmus produktą lieka prikibę prie butelio ar dangtelio

                     Apsauginės dangos

                     Poliamidas, funkciniai poliolefinai, metalizuotos ir šviesos nepraleidžiančios dangos

            Vertinimas ir patikra. Pareiškėjas pateikia pasirašytą atitikties deklaraciją, kurioje nurodo pakuotės (įskaitant, kiek tinka, talpyklą, etiketę ar užmaunamąją etiketę, klijus, dangtelį ir apsauginę dangą) medžiagų sudėtį, kartu pateikdamas pirminės pakuotės nuotraukas arba brėžinius.

            7 kriterijus. Tinkamumas naudoti

         Vertinant pagal ES ekologinio ženklo skalbinių ploviklių bandymo protokolą (6) arba ES ekologinio ženklo dėmių valiklių bandymo protokolą (7), kuriuos galima rasti ES ekologinio ženklo interneto svetainėje, esant žemiausiai atitinkamo kietumo vandeniui gamintojo rekomenduojamai temperatūrai ir naudojant mažiausią gamintojo rekomenduojamą dozę, produktas turi skalbti pakankamai gerai.

            Vertinimas ir patikra. Pareiškėjas pateikia dokumentus, kuriais įrodoma, kad produktas išbandytas protokole nurodytomis sąlygomis ir kad iš gautų rezultatų matyti, jog produkto plovimo veiksmingumas atitinka bent minimalius reikalavimus. Be to, jei tinka, pareiškėjas pateikia dokumentus, kuriais įrodoma atitiktis susijusiuose tyrimų, bandymų ir kalibravimo laboratorijų darniuosiuose standartuose nustatytiems laboratorijoms keliamiems reikalavimams.
         Galima naudoti lygiavertį veiksmingumo bandymo būdą, jei jo lygiavertiškumą įvertina ir patvirtina kompetentinga įstaiga.

            8 kriterijus. Informacija naudotojams

         Prie produkto pridedamos instrukcijos, kaip tinkamai naudoti produktą, kad jo veiksmingumas būtų didžiausias, o atliekų susidarytų kuo mažiau, taip pat kad būtų mažiau teršiamas vanduo ir tausojami ištekliai. Minėtos instrukcijos turi būti įskaitomos arba teikiamos kartu su grafiniu vaizdu arba piktogramomis, ir jose turi būti toliau nurodyta informacija.

                     a)

                        Dozavimo nurodymai

                     Pareiškėjas imasi tinkamų priemonių, kad padėtų vartotojams laikytis rekomenduojamų dozių – pateikia dozavimo nurodymus ir patogią dozavimo sistemą (pvz., dangteliais).
                     Dozavimo nurodymuose nurodomos bent dvi standartinei skalbinių partijai skalbti rekomenduojamos dozės skirtingiems nešvarumo lygiams ir tai, kaip dozė priklauso nuo vandens kietumo.
                     Nurodoma, koks vandens kietumas vyrauja vietovėje, kurioje ketinama prekiauti produktu, arba kur galima rasti tokią informaciją.

                     b)

                        Informacija apie pakuočių šalinimą

                     Pirminėje pakuotėje pateikiama informacija apie pakuočių pakartotinį panaudojimą, antrinį perdirbimą ir tinkamą šalinimą.

                     c)

                        Informacija apie aplinką

                     Ant pirminės pakuotės pateikiamas tekstas, kuriuo pažymima, kad, norint suvartoti kuo mažiau energijos ir vandens bei sumažinti vandens taršą, svarbu teisingai dozuoti produktą, skalbti mažiausioje rekomenduojamoje temperatūroje (kuri turi būti ne aukštesnė kaip 30 °C) ir pilnai pakrovus mašiną.

                        Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas produkto etiketės pavyzdį.

            9 kriterijus. ES ekologinio ženklo etiketėje pateikiama informacija

         Logotipas turi būti matomas ir įskaitomas. Ant gaminio turi būti įskaitomai ir aiškiai matomai nurodytas ES ekologinio ženklo registracijos arba licencijos numeris.
         Pareiškėjas gali nuspręsti etiketėje pateikti neprivalomą langelį su tokiu tekstu:

                     —

                     nedidelis poveikis vandens aplinkai;

                     —

                     ribotas pavojingų cheminių medžiagų kiekis;

                     —

                     išbandytas skalbimo 30 °C temperatūroje (*) veiksmingumas.

                     (*)

                     jei vertinant 7 kriterijų produktas išbandytas 15 arba 20 °C temperatūroje, pareiškėjas gali atitinkamai nurodyti kitokią temperatūrą.

            Vertinimas ir patikra. Pareiškėjas pateikia pasirašytą atitikties deklaraciją ir produkto etiketės pavyzdį arba ES ekologiniu ženklu pažymėtos pakuotės iliustraciją ir atitikties šiam kriterijui deklaraciją.

            (1)  2008 m. liepos 9 d. Europos Parlamento ir Tarybos reglamentas (EB) Nr. 765/2008, nustatantis su gaminių prekyba susijusius akreditavimo ir rinkos priežiūros reikalavimus ir panaikinantis Reglamentą (EEB) Nr. 339/93 (OL L 218, 2008 8 13, p. 30).

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            (*1)

            „Riba nenustatyta“– taikoma visoms specialiai įdėtoms cheminėms medžiagoms, šalutiniams produktams ir priemaišoms iš žaliavų, neatsižvelgiant į jų koncentraciją.

            Netaik.– netaikoma.

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (4)  Medžiaga laikoma biologiškai nesikaupiančia, jei jos BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

            (*2)  Įskaitant stabilizatorius ir kitas pagalbines medžiagas preparatuose.

            (*3)  Kai koncentracija žaliavinėse medžiagose mažesnė kaip 0,2 %, jei bendra koncentracija galutiniame produkte mažesnė kaip 0,10 %.

            (5)  Paskelbti IFRA interneto svetainėje http://www.ifraorg.org.

            (*4)  EVA – etileno vinilacetatas, HDPE – didelio tankio polietilenas, PET – polietileno tereftalatas, PETG – glikoliu modifikuotas polietileno tereftalatas, PP – polipropilenas, PS – polistirenas, PVC – polivinilchloridas.

            (6)  Adresas http://ec.europa.eu/environment/ecolabel/documents/Performance%20Test%20Laundry%20Detergents.pdf.

            (7)  Adresas http://ec.europa.eu/environment/ecolabel/documents/Performance%20Test%20stain%20removers.pdf.


title: 2017 m. rugsėjo 25 d. Tarybos sprendimas (ES) 2017/1766 dėl pozicijos, kurios Europos Sąjungos vardu turi būti laikomasi dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigtame EPS komitete dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo

text:
28.9.2017

               LT

               Europos Sąjungos oficialusis leidinys

               L 250/61

         TARYBOS SPRENDIMAS (ES) 2017/1766
   2017 m. rugsėjo 25 d.
   dėl pozicijos, kurios Europos Sąjungos vardu turi būti laikomasi dėl Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigtame EPS komitete dėl Kroatijos Respublikos įstojimo į Europos Sąjungą ir Europos Sąjungos asocijuotųjų užjūrio šalių ir teritorijų sąrašo pakeitimų priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą, 211 straipsnį ir 218 straipsnio 9 dalį,
   atsižvelgdama į Rytų ir Pietų Afrikos valstybių ir Europos bendrijos bei jos valstybių narių laikinąjį susitarimą, nustatantį ekonominės partnerystės susitarimo pagrindą (1),
   atsižvelgdama į Europos Komisijos pasiūlymą,
   kadangi:

               (1)

               Rytų ir Pietų Afrikos valstybių ir Europos bendrijos bei jos valstybių narių laikinasis susitarimas, nustatantis ekonominės partnerystės susitarimo pagrindą (toliau – Susitarimas), laikinai taikomas nuo 2012 m. gegužės 14 d.;

               (2)

               Sutartis dėl Kroatijos Respublikos įstojimo į Europos Sąjungą pasirašyta 2011 m. gruodžio 9 d. ir įsigaliojo 2013 m. liepos 1 d.;

               (3)

               Kroatijos Respublika prie Susitarimo prisijungė 2017 m. kovo 22 d. deponuodama savo stojimo aktą;

               (4)

               Susitarimo 67 straipsnyje nustatyta, kad EPS komitetas gali priimti sprendimą dėl pakeitimų, kurių gali prireikti į Sąjungą įstojus naujoms valstybėms narėms;

               (5)

               Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ar iš dalies keisti gali EPS komitetas;

               (6)

               pasikeitus Majoto (2) ir Sen Bartelmi (3) statusui ir įsigaliojus Tarybos sprendimui 2013/755/ES (4) dėl užjūrio šalių bei teritorijų ir Europos Sąjungos asociacijos, turėtų būti atnaujintas Susitarimo 1 protokolo IX priede pateiktas užjūrio šalių ir teritorijų sąrašas;

               (7)

               būtų tikslinga nustatyti poziciją, kurios Europos Sąjungos vardu turi būti laikomasi EPS komitete dėl Kroatijos Respublikos įstojimo į Europos Sąjungą ir tam tikrų Sąjungos asocijuotųjų užjūrio šalių ir teritorijų statuso pakeitimų priėmimo;

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Rytų ir Pietų Afrikos valstybių ir Europos bendrijos bei jos valstybių narių laikinuoju susitarimu, nustatančiu ekonominės partnerystės susitarimo pagrindą, įsteigtame EPS komitete dėl Kroatijos Respublikos įstojimo į Europos Sąjungą ir Sąjungos asocijuotųjų užjūrio šalių ir teritorijų sąrašo pakeitimų priėmimo, grindžiama pridedamu sprendimo projektu.
   Neesminiams sprendimo projekto pakeitimams Sąjungos atstovas EPS komitete gali pritarti be papildomo Tarybos sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. rugsėjo 25 d.

            Tarybos vardu

            Pirmininkas

         M. MAASIKAS

      (1)  OL L 111, 2012 4 24, p. 2.

      (2)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

      (3)  2010 m. spalio 29 d. Europos Vadovų Tarybos sprendimas 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (OL L 325, 2010 12 9, p. 4).

      (4)  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).

      PRIEDAS

         PROJEKTAS
         EPS KOMITETO, ĮSTEIGTO RYTŲ IR PIETŲ AFRIKOS VALSTYBIŲ IR EUROPOS BENDRIJOS BEI JOS VALSTYBIŲ NARIŲ LAIKINUOJU SUSITARIMU, NUSTATANČIU EKONOMINĖS PARTNERYSTĖS SUSITARIMO PAGRINDĄ, SPRENDIMAS Nr. …/2017
         … m. … … d.
         dėl Kroatijos Respublikos įstojimo į Europos Sąjungą ir Sąjungos asocijuotųjų užjūrio šalių ir teritorijų sąrašo pakeitimų priėmimo
         EPS KOMITETAS,
         atsižvelgdamas į Rytų ir Pietų Afrikos valstybių ir Europos bendrijos bei jos valstybių narių laikinąjį susitarimą, nustatantį ekonominės partnerystės susitarimo pagrindą (1) (toliau – Susitarimas), pasirašytą 2009 m. rugpjūčio 29 d. Grand Bė ir laikinai taikomą nuo 2012 m. gegužės 14 d., ypač į jo 63, 67 ir 70 straipsnius,
         atsižvelgdamas į Sutartį dėl Kroatijos Respublikos stojimo į Europos Sąjungą ir 2017 m. kovo 22 d. Kroatijos Respublikos deponuotą prisijungimo prie Susitarimo aktą,
         kadangi:

                     (1)

                     pagal Susitarimo 63 straipsnį Susitarimas taikomas teritorijoms, kuriose taikoma Sutartis dėl Europos Sąjungos veikimo, toje Sutartyje nustatytomis sąlygomis, ir Susitarimą pasirašiusių Rytų ir Pietų Afrikos valstybių (toliau – RPA valstybės) teritorijoms;

                     (2)

                     Susitarimo 67 straipsnio 3 dalyje nustatyta, kad EPS komitetas gali priimti sprendimą dėl pakeitimų, kurių gali prireikti į Europos Sąjungą įstojus naujoms valstybėms narėms;

                     (3)

                     Susitarimo 70 straipsnyje nustatyta, kad Susitarimo priedai ir protokolai yra neatskiriama jo dalis ir kad juos peržiūrėti ar iš dalies keisti gali EPS komitetas;

                     (4)

                     pasikeitus Majoto (2) ir Sen Bartelmi (3) statusui ir įsigaliojus Tarybos sprendimui 2013/755/ES dėl užjūrio šalių bei teritorijų ir Europos Sąjungos asociacijos (4), turėtų būti atnaujintas Susitarimo 1 protokolo IX priede pateiktas užjūrio šalių ir teritorijų sąrašas,

               PRIĖMĖ ŠĮ SPRENDIMĄ:
         1 straipsnis
         Kroatijos Respublika, kaip Susitarimo Šalis, atitinkamai priima Susitarimo ir jo priedų, protokolų ir deklaracijų tekstus ir į juos atsižvelgia, kaip ir kitos Sąjungos valstybės narės.
         2 straipsnis
         Susitarimas iš dalies keičiamas taip:

                     1.

                     69 straipsnis pakeičiamas taip:
                     „69 straipsnis
                     Autentiški tekstai
                     Susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.“

                     2.

                     1 protokolo IV priedas pakeičiamas taip:„
                        1 protokolo IV PRIEDAS
                        Sąskaitos faktūros deklaracija
                        Sąskaitos faktūros deklaracija, kurios tekstas pateikiamas toliau, turi būti surašyta pagal išnašose nurodytus reikalavimus. Išnašų teksto pateikti nereikia.
                        Tekstas bulgarų kalba
                        Износителят на продуктите, обхванати от този документ (митническо разрешение № … (5)) декларира, че освен където е отбелязано друго, тези продукти са с … преференциален произход (6).
                        Tekstas ispanų kalba
                        El exportador de los productos incluidos en el presente documento (autorización aduanera n.o … (5)) declara que, salvoindicación en sentido contrario, estos productos gozan de un origen preferencial … (6).
                        Tekstas kroatų kalba
                        Izvoznik proizvoda obuhvaćenih ovom ispravom (carinsko ovlaštenje br … (5)) izjavljuje da su, osim ako je drukčije izričito navedeno, ovi proizvodi … (6) preferencijalnog podrijetla.
                        Tekstas čekų kalba
                        Vývozce výrobků uvedených v tomto dokumentu (číslo povolení … (5)) prohlašuje, že kromě zřetelně označených, mají tyto výrobky preferenční původ v … (6).
                        Tekstas danų kalba
                        Eksportøren af varer, der er omfattet af nærværende dokument, (toldmyndighedernes tilladelse nr. … (5)), erklærer, at varerne, medmindre andet tydeligt er angivet, har præferenceoprindelse i … (6).
                        Tekstas vokiečių kalba
                        Der Ausführer (Ermächtigter Ausführer; Bewilligungs-Nr. … (5)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte … (6) Ursprungswaren sind.
                        Tekstas estų kalba
                        Käesoleva dokumendiga hõlmatud toodete eksportija (tolli kinnitus nr … (5)) deklareerib, et need tooted on … (6) sooduspäritoluga, välja arvatud juhul, kui on selgelt näidatud teisiti.
                        Tekstas graikų kalba
                        Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. … (5)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (6).
                        Tekstas anglų kalba
                        The exporter of the products covered by this document (customs authorisation No … (5)) declares that, except where otherwise clearly indicated, these products are of … (6) preferential origin.
                        Tekstas prancūzų kalba
                        L'exportateur des produits couverts par le présent document (autorisation douanière no … (5)) déclare que, sauf indication claire du contraire, ces produits ont l'origine préférentielle … (6).
                        Tekstas italų kalba
                        L'esportatore delle merci contemplate nel presente documento (autorizzazione doganale n. … (5)) dichiara che, salvo indicazione contraria, le merci sono di origine preferenziale … (6).
                        Tekstas latvių kalba
                        To produktu eksportētājs, kuri ietverti šajā dokumentā (muitas atļauja Nr. … (5)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme … (6).
                        Tekstas lietuvių kalba
                        Šiame dokumente išvardytų prekių eksportuotojas (muitinės liudijimo Nr. … (5)) deklaruoja, kad, jeigu kitaip nenurodyta, tai yra … (6) preferencinės kilmės prekės.
                        Tekstas vengrų kalba
                        A jelen okmányban szereplő áruk exportőre (vámfelhatalmazási szám: … (5)) kijelentem, hogy eltérő egyértelmű jelzés hiányában az áruk preferenciális … (6) származásúak.
                        Tekstas maltiečių kalba
                        L-esportatur tal-prodotti koperti b'dan id-dokument (awtorizzazzjoni tad-dwana nru. … (5)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali … (6).
                        Tekstas nyderlandų kalba
                        De exporteur van de goederen waarop dit document van toepassing is (douanevergunning nr. … (5)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (6).
                        Tekstas lenkų kalba
                        Eksporter produktów objętych tym dokumentem (upoważnienie władz celnych nr … (5)) deklaruje, że z wyjątkiem gdzie jest to wyraźnie określone, produkty te mają … (6) preferencyjne pochodzenie.
                        Tekstas portugalų kalba
                        O abaixo-assinado, exportador dos produtos abrangidos pelo presente documento (autorização aduaneira n.o … (5)), declara que, salvo indicação expressa em contrário, estes produtos são de origem preferencial … (6).
                        Tekstas rumunų kalba
                        Exportatorul produselor ce fac obiectul acestui document (autorizația vamală nr. … (5)) declară că, exceptând cazul în care în mod expres este indicat altfel, aceste produse sunt de origine preferențială … (6).
                        Tekstas slovėnų kalba
                        Izvoznik blaga, zajetega s tem dokumentom (pooblastilo carinskih organov št … (5)) izjavlja, da, razen če ni drugače jasno navedeno, ima to blago preferencialno … (6) poreklo.
                        Tekstas slovakų kalba
                        Vývozca výrobkov uvedených v tomto dokumente (číslo povolenia … (5)) vyhlasuje, že okrem zreteľne označených, majú tieto výrobky preferenčný pôvod v … (6).
                        Tekstas suomių kalba
                        Tässä asiakirjassa mainittujen tuotteiden viejä (tullin lupa n:o … (5)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (6).
                        Tekstas švedų kalba
                        Exportören av de varor som omfattas av detta dokument (tullmyndighetens tillstånd nr. … (5)) försäkrar att dessa varor, om inte annat tydligt markerats, har förmånsberättigande … ursprung (6).
                        … (7)

                        (Vieta ir data)
                        … (8)

                        (Eksportuotojo parašas; be to, šalia turi būti įskaitomai įrašyta deklaraciją pasirašiusio asmens pavardė)
                        Pastabos
                     “
                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (5)  Jei pagal protokolo 22 straipsnio nuostatas sąskaitos faktūros deklaraciją surašo patvirtintas eksportuotojas, šioje vietoje turi būti įrašytas jo įgaliojimo numeris. Kai sąskaitos faktūros deklaraciją surašo ne patvirtintas eksportuotojas, žodžiai skliausteliuose yra ištrinami arba paliekamas tuščias laukelis."

                        (6)  Reikia nurodyti prekių kilmę. Kai visa sąskaitos faktūros deklaracija arba jos dalis pateikiama dėl Seutos ir Meliljos kilmės produktų, kaip apibrėžta protokolo 40 straipsnyje, eksportuotojas privalo aiškiai juos nurodyti dokumente, kuriame rašoma deklaracija, ženklu CM."

                        (7)  Šių nuorodų galima neįtraukti, jeigu informacija yra nurodyta pačiame dokumente."

                        (8)  Žr. šio protokolo 21 straipsnio 5 dalį. Kai nereikalaujama, kad eksportuotojas pasirašytų, pasirašančiojo vardo ir pavardės taip pat nereikia nurodyti."

               3 straipsnis
         Europos Sąjunga perduoda RPA valstybėms Susitarimo tekstą kroatų kalba.
         4 straipsnis
         1.   Susitarimas taikomas prekėms, kurios eksportuojamos iš vienos iš RPA valstybių į Kroatijos Respubliką arba iš Kroatijos Respublikos į vieną iš RPA valstybių, kurios atitinka Susitarimo 1 protokolo nuostatas ir kurios 2013 m. liepos 1 d. buvo vežamos arba laikinai saugomos muitinės sandėlyje arba laisvojoje zonoje vienoje iš RPA valstybių arba Kroatijos Respublikoje.
         2.   1 dalyje nurodytais atvejais lengvatinis režimas suteikiamas, jei importuojančios šalies muitinei per keturis mėnesius nuo šio sprendimo įsigaliojimo dienos pateikiamas eksportuojančios šalies muitinės atgaline data išduotas prekių kilmės įrodymas.
         5 straipsnis
         RPA valstybės įsipareigoja dėl Kroatijos Respublikos įstojimo į Europos Sąjungą neteikti ieškinių ir reikalavimų, neperduoti klausimų, nekeisti ir neatšaukti jokių nuolaidų pagal GATT 1994 XXIV.6 ir XXVIII straipsnius arba GATS XXI straipsnį.
         6 straipsnis
         Susitarimo 1 protokolo IX priedas pakeičiamas taip:
         „
               1 protokolo IX PRIEDAS
               Užjūrio šalys ir teritorijos
               Šiame protokole „užjūrio šalys ir teritorijos“ – toliau išvardytos Europos bendrijos steigimo sutarties ketvirtojoje dalyje nurodytos šalys ir teritorijos:
               (Sąraše iš anksto nenustatomas šių šalių ir teritorijų statusas ar būsimi jų statuso pakeitimai.)

                           1.

                           Danijos Karalystei priklausančios užjūrio šalys ir teritorijos:

                                       —

                                       Grenlandija.

                           2.

                           Prancūzijos Respublikai priklausančios užjūrio šalys ir teritorijos:

                                       —

                                       Naujoji Kaledonija ir priklausomos teritorijos,

                                       —

                                       Prancūzijos Polinezija,

                                       —

                                       Sen Pjeras ir Mikelonas,

                                       —

                                       Sen Bartelmi,

                                       —

                                       Prancūzijos Pietų ir Antarkties Sritys,

                                       —

                                       Volisas ir Futūna.

                           3.

                           Nyderlandų Karalystei priklausančios užjūrio šalys ir teritorijos:

                                       —

                                       Aruba,

                                       —

                                       Boneras,

                                       —

                                       Kiurasao,

                                       —

                                       Saba,

                                       —

                                       Sint Eustatijus,

                                       —

                                       Sint Martenas.

                           4.

                           Jungtinei Didžiosios Britanijos ir Šiaurės Airijos Karalystei priklausančios užjūrio šalys ir teritorijos:

                                       —

                                       Angilija,

                                       —

                                       Bermuda,

                                       —

                                       Kaimanų salos,

                                       —

                                       Folklando salos,

                                       —

                                       Pietų Džordžijos ir Pietų Sandvičo Salos,

                                       —

                                       Montseratas,

                                       —

                                       Pitkernas,

                                       —

                                       Šv. Elenos Sala ir priklausomos teritorijos,

                                       —

                                       Britanijos Antarkties teritorija,

                                       —

                                       Indijos Vandenyno Britų Sritis,

                                       —

                                       Terkso ir Kaikoso salos,

                                       —

                                       Didžiosios Britanijos Mergelių Salos.

                     “
         7 straipsnis
         Šis sprendimas įsigalioja ….
         3 ir 4 straipsniai taikomi nuo 2013 m. liepos 1 d.

            Priimta … … m. … … d.

                  Pasirašiusių RPA valstybių vardu

                  ES vardu

         (1)  OL L 111, 2012 4 24, p. 2.

         (2)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

         (3)  2010 m. spalio 29 d. Europos Vadovų Tarybos sprendimas 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (OL L 325, 2010 12 9, p. 4).

         (4)  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).


title: 2012/16/ES: 2011 m. gruodžio 21 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Prancūzijos paraiška „EGF/2009/019 FR/ Renault “ )

text:
10.1.2012

               LT

               Europos Sąjungos oficialusis leidinys

               L 6/5

         EUROPOS PARLAMENTO IR TARYBOS SPRENDIMAS
   2011 m. gruodžio 21 d.
   dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Prancūzijos paraiška „EGF/2009/019 FR/Renault“)
   (2012/16/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2009 m. spalio 9 d. Prancūzija pateikė paraišką mobilizuoti EGF lėšas dėl darbuotojų atleidimo iš įmonės Renault s.a.s. ir septynių jos tiekėjų įmonių ir ją papildė iki 2011 m. sausio 25 d., pateikdama papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 24 493 525 EUR sumą;

               (5)

               todėl EGF lėšos turėtų būti mobilizuotos finansinei paramai pagal Prancūzijos pateiktą paraišką suteikti,

         NUSPRENDĖ:
   1 straipsnis
   2011 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 24 493 525 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2011 m. gruodžio 21 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. KOROLEC

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


3.8.2010

               LT

               Europos Sąjungos oficialusis leidinys

               C 210/1

         Tarybos sprendimo, kuriuo nustatoma Europos išorės veiksmų tarnybos struktūra ir veikimas, priėmimas
   2010/C 210/01

      Vyriausiosios įgaliotinės
       (1)
      pareiškimo dėl politinės atsakomybės projektas

   Palaikydama santykius su Europos Parlamentu, vyriausioji įgaliotinė vadovausis konsultavimosi, informavimo ir pranešimų teikimo įsipareigojimais, kuriuos praėjusios kadencijos metu vykdė buvęs už išorės santykius atsakingas Komisijos narys, buvęs vyriausiasis įgaliotinis bendrai užsienio ir saugumo politikai ir rotacijos tvarka Tarybai pirmininkaujanti valstybė narė. Prireikus šie įsipareigojimai bus patikslinti atsižvelgiant į Parlamento vykdomą politinės kontrolės funkciją ir tuo atveju, jeigu bus iš naujo apibrėžtas vyriausiosios įgaliotinės vaidmuo, nustatytas Sutartyse ir pagal ES sutarties 36 straipsnį.
   Todėl:

               1.

               BUSP srityje vyriausioji įgaliotinė pagal ES sutarties 36 straipsnį sieks gauti Europos Parlamento nuomonę dėl svarbiausių šios politikos aspektų ir esminių pasirinkimo klausimų. Visi pasikeitimai nuomonėmis, kurie bus rengiami prieš patvirtinant įgaliojimus ir priimant strategijas BUSP srityje, bus atitinkamos formos, atsižvelgiant į svarstomų klausimų opumą ir konfidencialumą. Todėl bus intensyvinama bendrų konsultacinių posėdžių su Užsienio reikalų komiteto (AFET) ir Europos Parlamento biudžeto komiteto biurų nariais praktika. Šių posėdžių metu bus visų pirma informuojama apie ES biudžeto lėšomis finansuojamas BUSP misijas – tiek šiuo metu įgyvendinamas, tiek planuojamas surengti. Prireikus, be reguliarių posėdžių, bus galima surengti papildomų bendrų konsultacinių posėdžių. Iš EIVT (visuose posėdžiuose), be Politinio ir saugumo komiteto nuolatinio pirmininko, dalyvaus už politiką atsakingi aukšto rango pareigūnai.

               2.

               Susitarimuose, kurie priklauso vyriausiosios įgaliotinės atsakomybės sričiai, tuo atveju, kai būtina gauti Parlamento pritarimą, vyriausioji įgaliotinė atsižvelgs mutatis mutandis į vykstančių derybų dėl Europos Parlamento ir Komisijos bendrojo susitarimo dėl derybų dėl tarptautinių susitarimų rezultatus. Pagal Sutarties dėl ES veikimo 218 straipsnio 10 dalį Europos Parlamentas bus nedelsiant ir išsamiai informuojamas visais procedūros etapais, be kita ko, apie susitarimus, sudarytus BUSP srityje.

               3.

               Vyriausioji įgaliotinė tęs praktiką rengti išsamų dialogą dėl visų dokumentų, susijusių su finansinių priemonių (išskyrus Europos plėtros fondą) strateginio planavimo etapais, ir apie juos teiks informaciją. Tas pats bus taikoma dėl visų konsultacijoms skirtų dokumentų, pateiktų valstybėms narėms parengiamojo etapo metu. Ši praktika nedaro poveikio derybų dėl Sutarties dėl ES veikimo 290 straipsnio dėl deleguotų aktų taikymo srities ir taikymo rezultatams.

               4.

               Bus išlaikyta dabartinė konfidencialios informacijos apie misijas ir operacijas BUSP srityje teikimo sistema (pagal 2002 m. Tarpinstituciniu susitarimu nustatytą sistemą dėl EP Specialiajam komitetui suteikiamos prieigos prie įslaptintos ESGP srities informacijos). Be to, pagal principą „žinoti būtina“, vyriausioji įgaliotinė gali suteikti galimybę susipažinti su kitais dokumentais BUSP srityje kitiems Europos Parlamento nariams, kurių patikimumas susipažinti su įslaptintais dokumentais buvo reikiamai patikrintas pagal taikytinas taisykles, jeigu tokia prieiga yra būtina jų institucinėms pareigoms vykdyti ir AFET pirmininkas ir prireikus EP pirmininkas yra pateikę prašymą. Todėl vyriausioji įgaliotinė peržiūrės ir prireikus pasiūlys patikslinti galiojančias nuostatas dėl galimybės Europos Parlamento nariams susipažinti su įslaptintais dokumentais ir informacija saugumo ir gynybos politikos srityje (2002 m. Tarpinstitucinio susitarimo nuostatos dėl ESGP). Kol šis patikslinimas bus atliktas, vyriausioji įgaliotinė priims sprendimą dėl, jos nuomone, būtinų pereinamojo laikotarpio nuostatų, kad tinkamai paskirtiems ir nurodytiems EP nariams būtų užtikrintos palankesnės sąlygos gauti pirmiau nurodytą informaciją jų institucinei pareigai vykdyti.

               5.

               Vyriausioji įgaliotinė pozityviai reaguos į Europos Parlamento prašymus pakviesti naujai paskirtus delegacijų šalyse ir organizacijose, kurios, Parlamento nuomone, strateginiu požiūriu yra svarbios, vadovus (prieš jiems pradedant eiti pareigas) atvykti į AFET pasikeisti nuomonėmis (ne į klausymus). Tas pats bus taikytina Europos Sąjungos specialiesiems įgaliotiniams. Šių pasikeitimų nuomonėmis forma bus suderinta su vyriausiąja įgaliotine, atsižvelgiant į svarstomų klausimų opumą ir konfidencialumą.

               6.

               Tais atvejais, kai vyriausioji įgaliotinė negalės dalyvauti Europos Parlamento plenariniame posėdyje rengiamuose debatuose, vyriausioji įgaliotinė nuspręs, kas iš ES institucijų narių ją pakeis: ar Komisijos narys, jei nagrinėjami klausimai, kurie išimtinai ar iš principo priklauso Komisijos kompetencijai, ar Užsienio reikalų tarybos narys, jei nagrinėjami klausimai, kurie išimtinai ar iš esmės priskiriami BUSP sričiai. Pastaruoju atveju, vadovaujantis Tarybos darbo tvarkos taisyklių 26 straipsniu, vyriausiąją įgaliotinę pakeičia arba rotacijos tvarka pirmininkaujančios valstybės narės narys, arba pirmininkaujančių valstybių narių trejeto narys. Europos Parlamentui bus pranešta apie vyriausiosios įgaliotinės sprendimą dėl pakeitimo.

               7.

               Siekiant reguliariai teikti informaciją, vyriausioji įgaliotinė sudarys palankesnes sąlygas dalyvauti atitinkamų parlamentinių komitetų ir pakomitečių posėdžiuose delegacijų vadovams, Europos Sąjungos specialiesiems įgaliotiniams, misijų BSGP srityje vadovams ir aukšto rango EIVT pareigūnams.

               8.

               Informacija apie karines operacijas BSGP srityje, finansuojamas valstybių narių lėšomis, ir toliau bus teikiama taip, kaip numatyta pagal 2002 m. Tarpinstituciniame susitarime nustatytą sistemą dėl EP Specialiajam komitetui suteikiamos prieigos prie įslaptintos ESGP srities informacijos (atsižvelgiant į tai, kad Tarpinstitucinis susitarimas gali būti tikslinamas), laikantis pirmiau pateikto 4 punkto.

               9.

               Su Europos Parlamentu bus konsultuojamasi dėl rinkimų stebėjimo misijų nustatymo, jų veiklos planavimo ir tolesnės su jomis susijusios veiklos, nepažeidžiant Parlamento teisių vykdyti atitinkamos finansavimo priemonės, t. y. Europos demokratijos ir žmogaus teisių rėmimo priemonės, biudžeto priežiūrą. ES rinkimų stebėjimo misijų vyriausieji stebėtojai bus paskirti konsultuojantis su Rinkimų koordinavimo grupe, gerokai iš anksto prieš surengiant rinkimų stebėjimo misiją.

               10.

               Vyriausioji įgaliotinė imsis aktyvaus vaidmens būsimuose svarstymuose dėl 2006 m. Tarpinstituciniame susitarime dėl biudžetinės drausmės ir patikimo finansų valdymo pateiktų galiojančių nuostatų dėl BUSP finansavimo atnaujinimo, atsižvelgdama į įsipareigojimus pirmiau pateiktame 1 punkte nurodytų klausimų atžvilgiu. Naujoji biudžeto sudarymo procedūra, nustatyta Lisabonos sutartimi, visapusiškai galios BUSP biudžetui. Be to, vyriausioji įgaliotinė sieks daugiau skaidrumo BUSP biudžeto atžvilgiu, įskaitant, inter alia, galimybę nustatyti biudžete svarbiausiais misijas BSGP srityje (kaip antai dabartinės misijos Afganistane, Kosove ir Gruzijoje), tuo pačiu išlaikant biudžeto lankstumą ir atsižvelgiant į būtinybę užtikrinti veiksmų dėl jau vykdomų misijų tęstinumą.

      (1)  Šiame pareiškime terminas „vyriausioji įgaliotinė“ vartojamas kalbant apie visas Sąjungos vyriausiosios įgaliotinės užsienio reikalams ir saugumo politikai, kuri taip pat yra Europos Komisijos pirmininko pavaduotoja ir Užsienio reikalų tarybos pirmininkė, funkcijas, nedarant įtakos konkrečioms jos pareigoms, tenkančioms jai vykdant konkrečias funkcijas.


title: 2010/431/CFSP: 2010 m. liepos 27 d. Politinio ir saugumo komiteto sprendimas EULEX/1/2010 dėl Europos Sąjungos teisinės valstybės misijos Kosove (EULEX KOSOVO) vadovo skyrimo

text:
4.8.2010

               LT

               Europos Sąjungos oficialusis leidinys

               L 202/10

         POLITINIO IR SAUGUMO KOMITETO SPRENDIMAS EULEX/1/2010
   2010 m. liepos 27 d.
   dėl Europos Sąjungos teisinės valstybės misijos Kosove (EULEX KOSOVO) vadovo skyrimo
   (2010/431/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (1), ypač į jų 12 straipsnio 2 dalį,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (toliau – EULEX KOSOVO).

               (2)

               2010 m. birželio 8 d. Taryba priėmė Sprendimą 2010/322/BUSP (2), kuriuo EULEX KOSOVO pratęsiama iki 2012 m. birželio 14 d.

               (3)

               Pagal Bendrųjų veiksmų 2008/124/BUSP 12 straipsnio 2 dalį Politinis ir saugumo komitetas yra įgaliotas laikantis Sutarties 38 straipsnio priimti atitinkamus sprendimus EULEX KOSOVO politinės priežiūros ir strateginio vadovavimo jai tikslu, įskaitant sprendimą skirti misijos vadovą,

         PRIĖMĖ ŠĮ SPRENDIMĄ:
   1 straipsnis
   Xavier BOUT DE MARNHAC skiriamas Europos Sąjungos teisinės valstybės misijos Kosove (EULEX KOSOVO) vadovu nuo 2010 m. spalio 15 d.
   2 straipsnis
   2008 m. vasario 7 d. Politinio ir saugumo komiteto sprendimas EULEX/1/2008 dėl Europos Sąjungos teisinės valstybės misijos Kosove (EULEX KOSOVO) vadovo skyrimo (3) panaikinamas.
   3 straipsnis
   Šis sprendimas įsigalioja jo priėmimo dieną.
   Jis taikomas iki 2011 m. spalio 14 d.

      Priimta Briuselyje 2010 m. liepos 27 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 42, 2008 2 16, p. 92.

      (2)  OL L 145, 2010 6 11, p. 13.

      (3)  OL L 42, 2008 2 16, p. 99.